ADN ribosómico

O ADN ribosómico (ADNr ou rDNA)A sigla ADNr pode significar tamén ADN recombinante. é unha secuencia de ADN contida nos cromosomas que codifica ARN ribosómico (ARNr). Estas secuencias regulan a transcrición e iniciación da amplificación e conteñen segmentos espazadores transcribíbeis e non transcribíbeis. As unidades de transcrición do ARN ribosómico agrúpanse en tándem. Estas rexións de ADNr denomínanse tamén rexións de organización do nucléolo.

No xenoma humano existen cinco cromosomas con ADN ribosómico: os cromosomas 13, 14, 15, 21 e 22.

O nivel baixo de polimorfismo na unidade de transcrición do ADNr permite a caracterización de cada especie usando só uns poucos exemplares e fai que este ADN sexa útil para a comparación interespecífica.

Ademais, as repeticións das diferentes rexións de codificación do ADNr mostran distintas taxas de evolución. Como resultado diso, este ADN pode proporcionar información sobre case calquera nivel sistemático.Hillis, D. M. e Dixon, M. T. (1991): "Ribosomal DNA: molecular evolution and phylogenetic inference". Quart. Rev. Biol. 66: 411-453.

 Notas 

 Véxase tamén 
 Outros artigos 
 ADN
 ADN mitocondrial

Categoría:Célula